CELEX: 62007FO0018(01)
Language: hu
Date: 2008-11-04
Title: A Közszolgálati Törvényszék (első tanács) 2008. november 4-i végzése. # Luigi Marcuccio kontra az Európai Közösségek Bizottsága. # Közszolgálat - Tisztviselők - Nyilvánvaló elfogadhatatlanság. # F-18/07. sz. ügy

A KÖZSZOLGÁLATI TÖRVÉNYSZÉK VÉGZÉSE
      (első tanács)
      2008. november 4.
      F‑18/07. sz. ügy
      Luigi Marcuccio
      kontra
      az Európai Közösségek Bizottsága
      „Közszolgálat – Tisztviselők – Kérelem – A hallgatólagos elutasító határozatot követően közölt kifejezett elutasító határozat – Pusztán megerősítő aktus – Panasz késedelmes előterjesztése – Nyilvánvaló elfogadhatatlanság”
      Tárgy: Az EK 236. cikk és az EA 152. cikk alapján benyújtott kereset, amelyben L. Marcuccio többek között a Bizottság 2005. október
         25‑i azon határozatának megsemmisítését kéri, amelyben elutasították annak elismerését, hogy a felperes a személyzeti szabályzat
         72. cikke és az Európai Közösségek tisztviselőinek egészségbiztosítására vonatkozó közös szabályzat szerinti súlyos betegségben
         szenved.
      
      Határozat: A Közszolgálati Törvényszék a keresetet mint nyilvánvalóan elfogadhatatlant elutasítja. A Bizottság saját költségein felül
         köteles viselni a felperes költségeinek egyharmadát.
      
      Összefoglaló
      1.      Tisztviselők – Kereset – Sérelmet okozó aktus – Fogalom – A kérelmet kifejezetten elutasító határozat, amelyet a véglegessé
            vált hallgatólagos elutasító határozatot követően közöltek – Megerősítő aktus
      (Személyzeti szabályzat, 90. és 91. cikk)
      2.      Eljárás – Költségek – Ellentételezés – Kivételes indokok
      (Az Elsőfokú Bíróság eljárási szabályzata, 87. cikk, 3. §, első bekezdés; a Közszolgálati Törvényszék eljárási szabályzata,
            122. cikk)
      1.      A valamely kérelmet elutasító olyan kifejezett határozat, amelyet a véglegessé vált hallgatólagos elutasító határozatot követően
         közöltek az érdekelttel, csupán ez utóbbi határozatot megerősítő aktusnak minősül, így nem tekinthető a személyzeti szabályzat
         91. cikke (1) bekezdése alapján megsemmisítés iránti keresettel megtámadható, sérelmet okozó aktusnak.
      
      (lásd a 27. pontot)
      2.      Az Elsőfokú Bíróság eljárási szabályzata 87. cikke 3. §‑ának első bekezdése értelmében – amely mutatis mutandis alkalmazandó a Közszolgálati Törvényszék előtt folyamatban lévő ügyekre ez utóbbi saját eljárási szabályzatának 2007. november
         1‑jei hatálybalépéséig – a Közszolgálati Törvényszék kivételes okból elrendelheti a költségeknek a felek közötti megosztását.
      
      E tekintetben a felperes tisztviselő eljárási költségeinek az alperes intézmény és a felperes közötti megosztását igazoló
         kivételes oknak minősül az a tény, hogy az előzetes panasz elkésettsége miatt elutasított kereset esetén az adminisztráció
         nem tájékoztatta az érdekeltet arról, hogy a panasszal érintett határozat pusztán megerősítő aktusnak minősül, így azt megsemmisítés
         iránti keresettel megtámadni nem lehetett, másfelől a panasz elkésettségének lehetőségét megemlítve – gondoskodási kötelezettségét
         megsértve – azt a téves benyomást kelthette a tisztviselőben, hogy amennyiben az keresetet kívánna indítani, az elfogadható
         lenne.
      
      (lásd a 35–39. pontot)